Alensà

Alensà, (en Italià: Valenzano) l'è 'na frasiù del cümü de Pasirà, en pruvìncia de Brèsa. La g'ha de méno de 'n sentenér de abitàncc e la se tróa a 210 méter süra del leèl del mar, endèla regiù geogràfica ciamàda Franciacürta.

Se pènsa che la pöde véser stàda 'l cèntro abitàt piö antìch entra chèi del cümü de Pasirà e aisebé che adès l'è abitàda de póche donzéne de abitàncc endèi sècoi pasàcc l'è stàda cümü autònomo. L'è lüminàda 'ndèl "Estimo Visconteo" del 1385 'ntra i cümü che fàa part de la quàdra de GösàchLombardia Beni Culturali - Cümü de Alensà". Endèl 1805 el cümü l'è stat suprimìt e Alensà l'è stat agregàt a Camignù e i è nìcc a furma el cümü ciamàt col nòm uficiàl "Camignone con Valenzano"Lombardia Beni Culturali - Cümü de Camignù con Valensà". Endèl 1810 el nöf cümü el vé agregàt a Rodènch ma 'ndèl 1816 el tùrna a recuperà la sò autonomìa. Endèl 1928, endèl quàder de la reorganizasiù de le aministrasiù locài, Camignù, con ensèma Alensà, i è stacc agregàcc al cümü de Pasirà.

 Riferimèncc 

Categoria:Franciacurta
Categoria:Frazzion de Passiran